**Ukážky úloh - slovenský jazyk a literatúra**

**Vodník**

A tak raz, práve keď sa vodník s jednou ženičkou po ceste zvŕtal, odrazu len hvizd! A to si už chlapi dávali znamenie. Blysol vodník okom v tú stranu, kade Dunaj tečie, lenže tí sa práve odtiaľ v hustom rade blížili a obkolesovali ho. Dal sa vodník do behu, kade mohol, a to veru bolo čoraz ďalej od rieky. Lebo tých, čo za ním bežali, ustavične pribúdalo. „Vodník! Chytajte ho!“ kričali a na tie slová sa k nim pridávali ďalší a ďalší. Videl vodník, že je už načisto zle. Zastal, potriasol hlavou – a v tej chvíli bol z neho kôň so zelenou hrivou. Pustili sa Podhradčania chytať koňa-vodníka, ale kdeže! Zakaždým sa im pomedzi ruky prešmykol.

 Mária Ďuríčková – Kôň so zelenou hrivou

1. **Zakrúžkuj, do ktorého žánru patrí text ukážky ,,Vodník“.**

A) k ľudová rozprávka

B) bájka

C) báj

D) povesť

1. **Zakrúžkuj, v ktorej z možností je správny pravopis:**

A) tok Dunaja, bratislavské ulice, Bratislavský hrad

B) rieka Dunaj, Bratislava-nové mesto, Vodníkova premena

C) lode na dunaji, bratislavské povesti, pohľad vodníka

D) vodná ríša, Bratislavskí obyvatelia, príbeh o Vodníkovi

1. **Napíš antonymum k slovám:**

 v hustom \_\_\_\_\_\_\_\_\_\_\_\_\_\_\_\_\_\_\_\_\_

 bežali \_\_\_\_\_\_\_\_\_\_\_\_\_\_\_\_\_\_\_\_\_

 blížili sa \_\_\_\_\_\_\_\_\_\_\_\_\_\_\_\_\_\_\_\_\_

**4.** **Zakrúžkuj prídavné meno, ktoré skloňujeme podľa vzoru *páví*:**

A) konským

B) s koním

C) rybkin

D) koňova

**5.** **Vyber nesprávne tvrdenie:**

A) podstatné meno kôň sa skloňuje v pluráli podľa vzoru chlap

B) podstatné meno kôň sa skloňuje v singulári podľa vzoru chlap

C) podstatné meno kôň sa skloňuje v pluráli podľa vzoru stroj

D) podstatné meno kôň má v inštrumentáli singuláru príponu –om

**6.** **V ktorej z možností je správne vystupňované prídavné meno *hustý:***

A) hustší - najhustší

B) nedá sa vystupňovať

C) hustejší - najhustejší

D) hustší - najhustejší

**7.** **Označ možnosť, v ktorej sú všetky slová iniciálové skratky:**

A) SĽUK, TANAP, SLOVNAFT

B) napr., atď, a pod.

C) ZŠ, EÚ, NBS, SOŠ, SR

D) Zn, Fe, km, mg

**8.** **Vo vete ,.*Kôň so zelenou hrivou“* je podčiarknutývetný člen:**

A) nepriamy predmet

B) vyjadrený podmet

C) príslovkové určenie spôsobu

D) nezhodný prívlastok

**9. Zakrúžkujte správnu odpoveď. *Čo oko nevidí, to srdce nebolí* je:**

1. prirovnanie
2. príslovie
3. pranostika
4. personifikácia

**10. Zakrúžkujte, ako sa volá druh rýmu, ktorý má schému abab?**

1. združený
2. striedavý
3. obrkočný
4. prerývaný

**11. Vyber možnosť, v ktorej sú uvedené znaky súkromného listu:**

A) píše sa blízkym ľuďom, obsahuje oslovenie aj podpis, osobné zámená píšeme veľkým písmenom

B) informujeme ním o udalosti, ktorá sa uskutoční, zverejňuje sa na verejných priestranstvách

C) krátky ústny prejav, určený na prednášanie na verejnosti

D) využíva termíny a presné údaje, nemá predpísanú kompozíciu, nevyužíva hovorové slová

**12. Pomenuj umelecký jazykový prostriedok ,,*blysol vodník okom“:***

A) personifikácia

B) prirovnanie

C) epiteton

D) metafora

**13.** **Balada sa ako žáner vyznačuje tým, že:**

A) má pochmúrny dej a zväčša končí tragicky

B) existuje len vo forme poézie

C) obsahuje inotaj a poučenie

D) vysvetľuje pôvod vecí a javov

**14. Vyberte vetu, v ktorej sú všetky slová plnovýznamové.**

A)Silná víchrica urobila v noci veľké škody.

B) Na Spiši je vraj veľmi pekne.

C) Kniha nie je ani moja, ani tvoja.

D) Podvečer zanôtila smutnú pesničku.

**15. Pomenujte slovné druhy vo vete: *To hniezdo uvil Stvoriteľ.***

to \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hniezdo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uvil \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stvoriteľ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_